Walaupun kesan-kesan pencecairan ini sudah sekian lama difahami, namun ia mendapat penelitian para jurutera hanya selepas kejadian-kejadian gempa bumi di Niigata dan Alaska pada tahun 1964. Ia juga merupakan faktor utama dalam kemusnahan Daerah Marina di San Francisco sewaktu gempa bumi Loma Prieta 1989, Pelabuhan Kobe ketika gempa bumi besar Hanshin 1995 dan juga kemusnahan berleluasa kawasan perumahan dan bandar pinggiran di Christchurch, New Zealand pada tahun 2010, awal dan pertengahan tahun 2011.